open-index/open-wikipedia-markdown huggingface dataset:
Animals

***Animals*** ir angļu progresīvā roka grupas Pink Floyd desmitais studijas albums. Tas tika izdots 1977. gada janvārī. *Animals* ir koceptuāls albums, kas kritizē Lielbritānijas sociālpolitisko stāvokli 1970. gados. Albums saņēma ļoti pozitīvas atsauksmes un, tāpat kā *Pink Floyd* iepriekšējais albums, uzrādīja labus pārdošanas rādītājus, tai skaitā ieguva otro vietu Apvienotās Karalistes albuma topā.

## Skaņdarbu saraksts

## Piezīmes
# 

## Ārējās saites
* Oficiālā ''Pink Floyd'' mājaslapa
The Wall

***The Wall*** ir angļu progresīvā roka grupas Pink Floyd vienpadsmitais studijas albums. Tas tika izdots 1979. gada novembrī. Tāpat kā grupas iepriekšējie albumi, šis albums ir konceptuāls albums. Tas pievēršas tādiem tematiem kā līdzcilvēku novēršanās un personas nošķirtība no sabiedrības.

Albums tika vēlāk arī inscenēts pilnmetrāžas filmā *[[Pink Floyd The Wall]]* (1982).

## Skaņdarbu saraksts

## Piezīmes
# 

## Ārējās saites
* Oficiālā ''Pink Floyd'' mājaslapa
The Final Cut

***The Final Cut*** ir angļu progresīvā roka grupas Pink Floyd divpadsmitais studijas albums. Tas tika izdots 1983. gada martā. Tas ir pēdējais grupas albums, kura ierakstīšanā piedalījās grupas sākotnējais dalībnieks un dziesmu tekstu autors Rodžers Voterss. *The Final Cut* ir arī vienīgais *Pink Floyd* albums, kuram Rodžers Voterss ir sarakstījis gan dziesmu vārdus, gan mūziku.

## Skaņdarbu saraksts

## Piezīmes
# 

## Ārējās saites
* Albuma oficiālā mājaslapa
Igors Grigorenko

**Igors Grigorenko** (; dzimis 1983. gada 9. aprīlī) ir krievu hokejists, labās malas uzbrucējs. Pašlaik (2016) Grigorenko spēlē Kontinentālās hokeja līgas kluba Ufas "Salavat Julajev" rindās.

## Spēlētāja karjera
2001. gada NHL draftā Grigorenko izvēlējās Detroitas "Red Wings", taču Igors uz Ziemeļameriku nedevās un 2001.—02. sezonā uzsāka sava profesionālā spēlētāja karjeru, spēlējot Krievijas Superlīgas kluba Toljati "Lada" rindās. 2002.—03. sezonā Grigorenko bija jau "Lada" vienības rezultatīvākais spēlētājs. 2003. gada 16. maijā Grigorenko smagi cieta auto avārijā, kā rezultātā 2003.—04. sezonā aizvadīja vien astoņas spēles Toljati kluba fārmklubā Krievijas Pirmās līgas ietvaros. Lai gan 2004.—05. sezonu Igors uzsāka "Lada" rindās, drīz vien viņš pievienojās Ufas "Salavat Julajev" sastāvam. 2005.—06. sezonu Igors aizvadīja Čerepovecas "Severstal" rindās, taču 2006.—07. sezonā atgriezās Toljati "Lada" vienībā.

2007.—08. sezonu Grigorenko uzsāka Amerikas hokeja līgas klubā Grandrepidsas "Griffins", taču pēc pāris aizvadītām spēlēm atgriezās Ufas kluba sastāvā, kļūstot par 2008. gada Krievijas čempionu. 2010.—11. sezonā Grigorenko bija viens no līgas labākajiem vārtu guvējiem, pēc sezonas beigām tiekot iekļauts arī līgas visu zvaigžņu maiņā. Kopā ar komandu Grigorenko izcīnīja arī Gagarina kausu.

Ufā Grigorenko spēlēja līdz pat 2012.—13. gada sezonas ievadam, kad tika aizmainīts uz Maskavas CSKA vienību.

Krievijas izlases rindās spēlējis 2003. un 2006. gada Pasaules čempionātos.

## Ārējās saites
Silmala

**Silmala** (līdz 1937. gadam **Malta**) ir ciems Rēzeknes novada Silmalas pagastā. Izvietojies Maltas upes kreisajā krastā pie reģionālā autoceļa P59 (Viļāni_Ružina_Malta) 3,7 km no pagasta centra Gornicas, 29 km no novada centra Rēzeknes un 241 km no Rīgas.

Apdzīvotās vietas izveidošanās un attīstība saistāma ar Silmalas kūdras fabrikas nodibināšanu. Līdz 1937. gadam ciema nosaukums bija Malta, kad ciems tika pārdēvēts par Silmalu, bet Maltas nosaukumu piešķīra Borovajas ciemam. 1925. gadā Maltai piešķīra biezi apdzīvotas vietas (ciema) statusu. No 1945. līdz 1954. gadam Silmala bija Maltas ciema centrs, bet kopš 1954. gada un līdz 1992. gadam — Silmalas ciema (vēlāk pagasta) centrs.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
The Power to Believe

***The Power to Believe*** ir angļu progresīvā roka grupas *[[King Crimson]]* trīspadsmitais studijas albums. Tas tika izdots 2003. gadā. Albums tika paredzēts kā turpinājums jeb izvērstāka versija grupas 2002. gadā izdotajam EP ierakstam *[[Happy With What You Have to Be Happy With]]*.

## Skaņdarbu saraksts
# *The Power to Believe I: A Cappella* (Adrians Beljū) — 0:44
# *Level Five* (Beljū, Roberts Frips, Trejs Guns, Pats Mastelotto) — 7:17
# *Eyes Wide Open* (Beljū, Frips, Guns, Mastelotto) — 4:08
# *EleKtriK* (Beljū, Frips, Guns, Mastelotto) — 7:59
# *Facts of Life: Intro* (Beljū, Frips, Guns, Mastelotto) — 1:38
# *Facts of Life* (Beljū, Frips, Guns, Mastelotto) — 5:05
# *The Power to Believe II* (Beljū, Frips, Guns, Mastelotto) — 7:43
# *Dangerous Curves* (Beljū, Frips, Guns, Mastelotto) — 6:42
# *Happy with What You Have to Be Happy With* (Beljū, Frips, Guns, Mastelotto) — 3:17
# *The Power to Believe III* (Beljū, Frips, Guns, Mastelotto) — 4:09
# *The Power to Believe IV: Coda* (Frips) — 2:29

## Piezīmes
# 

## Ārējās saites
* Dziesmu vārdi
Avva

**Avva, abba** (, ; aramiešu-sīriešu vārds, kas atbilst senebreju vārdam *"ab"* — tēvs) ir pareizticības mūku dzīvē vadošais starecs, mūku vecākais.
Janniks Hansens

**Janniks Hansens** (; dzimis ) ir profesionls dāņu hokejists, spēlē malējā uzbrucēja pozīcijā, Dānijas hokeja izlases dalībnieks. Pašlaik (2017) pārstāv Nacionālās hokeja līgas klubu Sanhosē "Sharks".

## Spēlētāja karjera
Karjeru uzsāka 16 gadu vecumā Dānijas līgas kluba *[[Rødovre Mighty Bulls]]* sastāvā. Pēc tam spēlēja Zviedrijas *J20 SuperElit* un *HockeyAllsvenskan* līgu klubā *[[Malmö Redhawks]]*. "Mighty Bulls" kluba sastāvā aizvadīja trīs sezonas un 2004. gada NHL draftā viņu izraudzījās Vankūveras "Canucks" ar kopējo 267. kārtas numuru.

Gadu pēc izraudzīšanas draftā viņš sāka spēlēt Ziemeļamerikā. Vienu sezonu aizvadīja Rietumu hokeja līgas klubā Portlendas "Winterhawks". 2006.—2007. gada sezonā spēlēja "Canucks" AHL fāmrklubā Manitobas "Moose". Tajā pašā sezonā viņš debitēja NHL un kļuva par pirmo Dānijas pārstāvi, kurš ir aizvadījis vienu spēli un guvis rezultativitātes punktu NHL izslēgšanas turnīra spēlē. 2008.—09. gada sezonā nostiprinājās "Canucks" sastāvā. 2010.—11. gada sezonā kopā ar komandu sasniedza Stenlija kausa finālsēriju. 2011.—12. gada sezonu noslēdza ar 39 rezultativitātes punktiem, kas ir līdz šim rezultatīvākā sezona Hansena NHL karjerā.

"Canucks" spēlēja līdz 2017. gada februāra nogalei, kad tika aizmainīts uz Sanhosē "Sharks".

Dānijas izlases sastāva viņš spēlējis 2006. gada Olimpisko spēļu turnīrā, četros Pasaules čempionātos, kā arī pārstāvējis izlasi U-18 un U-20 augstākās un pirmās divīzijas turnīros.

## Ārējās saites
Kornēlijs Kastorjadis

**Kornēlijs Kastorjadis** (; dzimis 1922. g. 11. martā Konstantinopolē, Osmaņu impērijā, miris 1997. gada 26. decembrī Parīzē) bija grieķu filozofs, ekonomists, psihoanalītiķis. Kornēlijs Kastoriadis ir grāmatas *L'Institution imaginaire de la société* autors un viens no grupas *[[Socialisme ou Barbarie]]* dibinātājiem.

## Pazīstamākie darbi

* The Imaginary Institution of Society. (trans.:Kathleen Blamey) MIT Press, Cambridge 1998. 432 pp. . (pb.)
* The Castoriadis Reader (ed./trans.: David Ames Curtis) Blackwell Publisher, Oxford 1997. 470 pp. . (pb.)
* World In Fragments. Writings on Politics, Society, Psychoanalysis, and the Imagination. (ed./trans.: David Ames Curtis) Stanford University Press, Stanford, CA 1997. 507 pp. .
* Political and Social Writings. Volume 1: 1946-1955. From the Critique of Bureaucracy to the Positive Content of Socialism. (ed./trans.: David Ames Curtis) University of Minnesota Press, Minneapolis 1988. 348 pp. . (PSW, vol. 1)
* Political and Social Writings. Volume 2: 1955-1960. From the Workers' Struggle Against Bureaucracy to Revolution in the Age of Modern Capitalism. (ed./trans.: David Ames Curtis) University of Minnesota Press, Minneapolis 1988. 363 pp. .
* Political and Social Writings. Volume 3: 1961-1979. Recommencing the Revolution: From Socialism to the Autonomous Society. (ed./trans.: David Ames Curtis) University of Minnesota Press, Minneapolis 1993. 405 pp. .
* Philosophy, Politics, Autonomy. Essays in Political Philosophy. (ed. David Ames Curtis) Oxford University Press, New York/Oxford 1991. 306 pp. .
* Crossroads in the Labyrinth. (trans.: M.H.Ryle/K.Soper) MIT Press, Cambridge, MA 1984. 345 pp.
* On Plato's Statesman. (trans.: David Ames Curtis) Stanford University Press, Stanford, CA 2002. 227 pp.
* Le Contenu du Socialisme. Paris 1979. (fr.) (in: PSW, vol.1)
* The Crisis of Western Societies. TELOS 53 (Fall 1982). New York: Telos Press
* La Brèche: vingt ans après. (Réédition du livre de 1968 complété par de nouveaux textes). Paris 1988. (fr.)
* Figures of the Thinkable. (trans.: Helen Arnold) Stanford University Press, Stanford, CA, 2007. 304 pp.
* A Society Adrift. Interviews and Debates, 1974-1997 (trans.: Helen Arnold) Fordham University Press, New York, 2010. 259 pp.

## Ārējās saites

* Agora International - Kastoriada tīmekļa vietne
* L'Association Castoriadis - Kastoriada asociācija (Parīze)
* Figures of the Thinkable - Kastoriada rakstu apkopojums
* An Introduction to Cornelius Castoriadis' Work, Fabio Ciaramelli, Journal of European Psychoanalysis #6, 1998.
* "Cornelius Castoriadis and the triumph of the will", Alex Callinicos, Trotskyism, Chapter 4.3, 1990.
* Obituary: Castoriadis and the democratic tradition, Takis Fotopoulos, Democracy & Nature", Vol. 4 No. 1.
Liepars

**Liepars** (arī **Liepāre**; ) ir Svitenes kreisā krasta pieteka Latvijā (Bauskas un Jelgava novados) un Lietuvā (Šauļu apriņķī). Sākas kā novadgrāvis 3 km uz ziemeļaustrumiem no Bučūniem Lietuvā. Tek ziemeļu virzienā pa Zemgales līdzenumu. Upes gultne visā garumā regulēta. Ietek Svitenē lejpus Jaunsvirlaukas. Lielākā pieteka Melnupīte (kreisā). Upi šķērso autoceļi P103 (Latvijā) un 209 (Lietuvā). Lielākās apdzīvotās vietas krastos ir Liepori (Lietuvā) un Jaunsvirlauka (Latvijā).

## Atsauces
2011. gada Spānijas Grand Prix

**2011. gada [[Spānijas Grand Prix|Spānijas ''Grand Prix'']]** izcīņa notika 22. maijā Spānijā. Ceturto uzvaru sezonā izcīnīja Sebastians Fetels aiz sevis atstājot abus McLaren pilotus — 2. vietā Luisu Hamiltonu un 3. vietā — Džensonu Batonu.

## Kvalifikācija

**Piezīmes:**
#  — Mihaels Šūmahers neuzstādīja laiku 3. sesijā KERS problēmu dēļ.
#  — Nika Haidfelda formula aizdegās sestdienas rīta brīvajos treniņbraucienos un nopietni sabojāja formulas grīdu un izplūdes sistēmu. Mehāniķiem neizdevās sagatavot mašīnu līdz kvalifikācijas sākumam un Haidfelds nespēja uzstādīt kvalifikācijas laiku. Sacīkstes tiesneši atļāva startēt no pēdējas vietas, jo treniņbraucienos Haidfelds uzrādīja laikus kas atbilda 107% likumam.

## Sacīkstes

## Kopvērtējums

;Braucēju čempionāts

;Konstruktoru čempionāts

* **Piezīme**: Parādītas tikai pirmās piecas pozīcijas.
Iedomātas kopienas

**Iedomātas (iedomātās) kopienas** ir koncepts, ko attīstījis Benedikts Andersons savā 1983. gadā izdotajā grāmatā “Iedomātās kopienas”, lai izskaidrotu nāciju un nacionālisma konceptu veidošanos. Tas paredz uztvert nācijas kā cilvēku grupu kolektīvi iedomātas politiskas, ierobežotas un suverēnas kopienas.

## Koncepts

Nāciju kā iedomātu kopienu uztvere piedāvā skatīt nacionālismu kā modernu fenomenu, kas ir pretējs uzskatiem par nācijām kā dabiskām, no cilvēces pirmssākumiem pastāvošām, noteiktām cilvēku grupām ar konkrētām iezīmēm. 

Andersons uzskata, ka nācijas kā iedomātas kopienas definē un raksturo:
* cilvēku identificēšanās ar kopienām un to dalībniekiem pat tad, ja visi kopienas locekļi savstarpēji nav pazīstami;
* robežas, kas tās nošķir no citām iedomātajām kopienām – tās var būt gan teritoriālas, gan kulturālas, gan reliģiskas gan arī balstītas valodā;
* cieša, horizontāla attiecību struktūra starp kopienu dalībniekiem.

Kopienu iedomājuma koncepts paredz, ka nacionālisms nav ideoloģija, bet drīzāk kultūras sistēma un sabiedrības organizācijas forma. Nācijas, savukārt, ir artefakti, kuru veidošanās kritisko masu noteica spontāna, bet kompleksa vēsturisko apstākļu un procesu sakritība 18. gadsimtā. Nacionālisma senāko formu Andersons sauc par kreolu nacionālismu. To radījuši koloniju ieceļotāju pēcnācēji, kam bija kopīga valoda, reliģija un paražas ar savām koloniju metropolēm, taču vienlaikus tie jutās metropoļu apspiesti un ierobežoti. Izveidojušās nācijas kļuva par modulāru konceptu, ko varēja piemērot un adaptēt arī citās pasaules vietās, iekļaujot tās dažādās politiskajās un ideoloģiskajās sistēmās.
Nāciju un nacionālisma koncepti ir radušies un attīstījušies līdz ar drukāto mediju attīstību un drukas valodas pieejamības palielināšanos, laika sekularizāciju, monarhu lomas mazināšanos un kapitālisma attīstību. Tiklīdz uzlabojās cilvēku pieeja drukātajiem medijiem, vietējās drukas valodas kļuva nozīmīgākas un veidojās horizontālākas attiecības sabiedrībā, cilvēku grupas varēja sākt iedomāties kopienas, ar kurām identificēties.

## Atsauces

## Ārējās saites
* Īss “Iedomāto kopienu” ideju kopsavilkums  
* Īsa Andersona biogrāfija  
* Intervija ar Andersonu, Oslo Universitāte 
* Nacionālisma projekts  
* Tautību pētniecības asociācija
Rekurenti depresīvi traucējumi

**Rekurenti depresīvi traucējumi**, zināmi arī kā **nozīmīgi depresīvie traucējumi**, **klīniskā depresija** vai **endogēnā depresija**, ir garīga slimība, kam raksturīgs hroniski nomākts garastāvoklis, zems pašvērtējums un pašcieņas un prieka un intereses zudums aktivitātēs, ko indivīds iepriekš uzskatīja vai arī sabiedrība uzskata par patīkamām. Depresīvie traucējumi izpaužas kā vispārējs garīgās spējas novājinošs stāvoklis, kas negatīvi ietekmē saslimušā veselību, traucējot spēju iekļauties ģimenes dzīvē, strādāt darbu vai mācīties skolā, uzturēt ēšanas un gulēšanas paradumus iepriekš pieņemtajā stāvoklī. Amerikas Savienotajās Valstīs 3,4% klīniskās depresijas slimnieku izdara pašnāvību, bet no visiem cilvēkiem, kas izdara pašnāvību, aptuveni 60% ir bijuši depresīvi traucējumi vai kāda cita līdzīga, garastāvokli ietekmējoša saslimšana. Vairāki zinātniskie pētījumi ir konstatējuši statistikas korelāciju starp klīniskās depresijas gadījumu pieaugumu un dažu lauksaimniecības pesticīdu lietošanu.

Lai arī termina "depresija" pamatnozīme ir šāda veida saslimšana, tomēr šo terminu lieto, arī raksturojot citas, mazāk nozīmīgas un ne tik akūtas nomākta garastāvokļa izpausmes. Vārdu "depresija" sarunvalodā bieži izmanto arī kā sinonīmu sliktam garastāvoklim.

## Atsauces

## Ārējās saites
* Kā atpazīt simptomus? 
* Informācija par depresiju 
* Depresija | Medicīnas termins
Veljo Tormiss

thumb|Veljo Tormiss 2004. gadā

**Veljo Tormiss** (dzimis , miris  Kūsalā) bija igauņu komponists, kas tiek uzskatīts par vienu no talantīgākajiem kora komponistiem un nozīmīgākajiem Igaunijas 20. gadsimta komponistiem. Viņš ieguva starptautisku slavu, galvenokārt pateicoties iespaidīgajam skaitam viņa sarakstīto kora mūzikas dziesmu (vairāk nekā 500), no kurām lielākā daļa ir a cappella. Lielākā daļa no šiem skaņdarbiem tekstuālā, melodiskā vai vienkārši stilistiskā ziņā ir balstīti uz tradicionālajām seno igauņu tautasdziesmām ().

Viņa sacerētā visbiežāk ārpus Igaunijas atskaņotā vai izpildīta kompozīcija ir "Dzelzs apvārdošana" (), kuru viņš sarakstīja 1972. gadā. Tā atsaucas uz seno šamanistisko tradīciju veidot alegoriju par kara ļaunumu. Daļa viņa darbu tika aizliegti Padomju Savienībā, taču tā kā lielākajā daļā viņa darbu ir folkmūzikas iezīmes, vairums no tiem tomēr tika atļauti.

## Atsauces

## Ārējās saites
Betija Heidlere

**Betija Heidlere** (; dzimusi  Berlīnē, Vācijā) ir vācu vieglatlēte, startē vesera mešanas sacensībās.

Piedalījusies divās Olimpiskajās spēlēs (2004, 2008). 2004. gadā Atēnās izcīnīja 4. vietu, taču 2008. gadā Pekinā ieņēma 9. vietu. Veiksmīgi startējusi Pasaules čempionātos, kuros izcīnījusi zelta (2007. gads) un sudraba (2009. gads) medaļas. Tāpat izcīnījusi uzvaru 2010. gada Eiropas čempionātā.

 uzstādīja Pasaules rekordu — viņa veseri raidīja 79,42 m tālumā.

## Personiskie rekordi

## Atsauces

## Ārējās saites

* Oficiālā mājaslapa /
Aleksandrs Sjomins

**Aleksandrs Sjomins** (; dzimis  Krasnojarskā, PSRS) ir krievu hokejists, spēlē kreisās malas uzbrucēja pozīcijā, Krievijas hokeja izlases dalībnieks. Pašlaik (2015) pārstāv KHL klubu Magņitogorskas "Metallurg".

## Spēlētāja karjera
Karjeru Sjomins uzsāka Krasnojarskas "Sokol" hokeja skolas sistēmā. 2001.—02. gada sezonā Čeļabinskas "Traktor" rindās Sjomins debitēja Krievijas Augstākajā līgā. 2002. gada NHL draftā viņu Vašingtonas "Capitals" izraudzījās ar kopējo 13. numuru. "Capitals" sastāvā sāka spēlēt 2003.—2004. gada sezonā, taču 2004.—05. gada NHL sezonas lokauta laikā un 2005.—06. gada sezonā viņš spēlēja Krievijas Superlīgas klubu Toljati "Lada" un Maskavas apgabala "Himik" sastāvos.

Jau sākot ar 2006.—07. gada sezonas otro pusi Sjomins bieži tika likts vienā maiņā ar Aleksandru Ovečkinu. Nākamajā sezonā viņiem "Capitals" pirmajā maiņā pievienojās Niklass Bekstrems. Kopā ar Ovečkinu un Bekstremu Sjomins spēlēja līdz pat 2012. gada vasarai, kad noslēdza viena gada līgumu ar Karolīnas "Hurricanes" vienību.

2012.—13. gada NHL sezonas lokauta laikā spēlēja KHL kluba Ņižņijnovgorodas "Torpedo" un Krievijas Augstākās līgas kluba Krasnojarskas "Sokol" sastāvā, taču pēc tam atgriezās "Hurricanes" sastāvā. 2015. gada vasarā noslēdza viena gada līgumu ar Monreālas "Canadiens". Decembrī hokejists atgriezās Krievijā, pievienojoties KHL klubam Magņitogorskas "Metallurg".

Krievijas hokeja izlases sastāvā spēlējis 2010. gada ziemas olimpiskajās spēlēs (6. vieta), Pasaules čempionātos ir izcīnījis visu kalumu medaļas: 2008. un 2012. gadā zeltu, 2010. gadā sudrabu un 2005. gadā bronzu. Tāpat, Sjomins ir izcīnījis sudraba medaļas 2002. gada Pasaules čempionātā U-18 vecuma grupā.

## Ārējās saites
Čurājošais puisēns

thumb|250px|Čurājošais puisēns

**Čurājošais puisēns**  () ir skulpturāla strūklaka, viens no Briseles pilsētas simboliem un tūristu ievērojamākajiem apskates objektiem. Bronzas skulptūra ir 55,5 cm augsta, atrodas Briseles vecpilsētā, netālu no Lielā laukuma, ielu *L'Etuve* un *du Chene* krustojumā.

## Vēsture
Skulptūru izveidoja Žeroms Dikesnuā Vecākais, pirmo reizi skulptūra šajā vietā tika novietota 1619. gadā, attēlojot zobgalīgā veidā apvidus nepieciešamību pēc svaiga dzeramā ūdens. Skulptūra ātri kļuva populāra un 1770. gadā tai tika izveidota akmens niša, tādā veidā piešķirot Čurājošajam puisēnam svinīgumu. Bijuši vairāki mēģinājumi nozagt skulptūru, ko 18. gadsimta sākumā mēģināja veikt franču armija, bet vēlāk, 1745. gadā, angļu armija, līdz tas izdevās katordzniekam Antuānam Likā 1817. gadā, kurš neilgi pēc skulptūras iegūšanas to sasita. Taču jau 1818. gadā tika izgatavota skulptūras kopija un novietota atpakaļ tās goda vietā. Šī kopija ir saglabājusies līdz mūsu dienām.

## Skulptūras tērpi
Nereti skulptūru var redzēt ietērptu kādā tērpā. Šī ir tradīcija, kuras sākums datējams ar 1698. gadu, kad pārvaldnieks Maksimiliāns Emanuels dāvāja uzvalku komplektu, kurā ietērpt skulptūru. Tradīcija turpinās līdz mūsu dienām un bieži Briseli apmeklējušie valstu vadītāji dāvina Čurājošam puisēnam tautastērpu miniatūru komplektus. 2006. gada Pasaules čempionāta hokejā laikā, kas norisinājās Rīgā, Latvijā, Čurājošais puisēns tika apģērbts Latvijas hokeja izlases formas kreklā. Briseles Pilsētas muzejā apskatāmi vairāk nekā 400 Čurājošā puisēna tērpu.

## Leģenda
Statujas iedvesmas avots ir nezināms, tāpēc, gadiem ritot, šis noslēpums radījis vairākus nostāstus un baumas, padarot šo skulptūru vēl pievilcīgāku. Viens no stāstiem apgalvo, ka 12. gadsimtā tika atrasts čurājam pret koku pašā kaujas karstumā hercoga dēls. Vēlāk kā valsts cīnītāju drosmes simbols tika atveidots bronzā.

## Attēlu galerija

Attēls:Manneken_pis_xmas.jpg|Ziemassvētku rūķa tērpā.
Attēls:Manneken_Pis_dracula.jpg|Drakulas tērpā.
Attēls:Manneken Pis costume d'étudiant de médecine ULB.JPG|Medicīnas studenta apģērbā.
Attēls:MannekenPisDiablada.jpg|Bolīviešu karnevāla tērpā.
Attēls:Manneken Pis in judopak Brussel.jpg|Džudista tērpā.
Attēls:Manneken Pis in US Air Force costume.jpg|ASV gaisa drošības aizsardzības kadeta apģērbā.
Attēls:Manneken Pis 20040625.jpg|Slovēņu tautastērpā.
Attēls:Manneken Pis dustman.JPG|Strādnieka apģērbā.


## Atsauces

## Ārējās saites

* Čurājošais puisēns uz kartes
* Panorāma pie strūklakas

## Skat. arī
*Čurājošā meitenīte
Atomiums

**Atomiums** ir skulpturāls veidojums, viens no Briseles pilsētas simboliem un tūristu ievērojamākajiem apskates objektiem. Tas atrodas netālu no metro stacijas *Heysel*, Simtgades bulvārī (*Boulevard du Centenaire*).

## Vēsture
Skulptūru, 165 miljardus reižu palielināta dzelzs kristālrežģa fragmenta modeli, izveidoja Andrē Vaterkeins 1958. gada Pasaules izstādei Expo, atspoguļojot pasaulē aizsākto jauno zinātnes un kosmosa ceļojumu laikmetu. Atomu veido deviņas lodes, kas simbolizē un attēlo ne tikai atomu, bet arī Beļģijas tolaik esošās deviņas provinces (tagad tās ir desmit). Lodes savā starpā savieno eskalatori. Sešas lodes ir pieejamas apmeklētājiem, tajās atrodas izstāžu zāles un restorāns.

## Tehniskie dati
Sākotnēji tā bija alumīnija būve, kas 2006. gadā, veicot kapitālo remontu, tika pārklāta ar dzelzs virskārtu. Atomiuma augstums ir 102 metri, svars aptuveni 2400 tonnas, katras lodes diametrs 18 metri. Lodes savā starpā ir savienotas ar 20 savienojošām 23 metrus garām caurulēm, kurās atrodas eskalatori un koridori. Vidējās caurulēs atrodas lifts, kas 25 sekunžu laikā apmeklētājus nogādā uz pašu augstāko lodi, kur atrodas restorāns un apskates platforma.

## Satiksme
Uz Atomiumu var nokļūt ar 84., 89. autobusu, 23., 81 tramvaju vai metro līdz stacijai *Heysel*.

thumb
## Ārējās saites

* Oficiālā mājaslapa
* Webcam Atomiums
* Atomiums
Grimsvehtns

**Grimsvehtns** () ir vulkāns Islandē, Vahdnajēgidla ledājā, salas dienvidaustrumu daļā. Vulkāna augstums ir 1725 metri, bet krātera diametrs mainās katrā izvirdumā un 2004. gadā bija ap 2 km.

thumb|250px|Vulkāns izvirduma laikā, satelītattēls
Grimsvetns ir viens no aktīvākajiem Islandes vulkāniem. Pēdējo 100 gadu laikā ir reģistrēti vairāk kā 20 izvirdumi, no kuriem pēdējie notika 1996., 1998., 2004. un 2011. gadā (lielāki izvirdumi parasti atkārtojas ik pēc 3—10 gadiem). Tā kā vulkānu klāj Islandes lielākais ledājs Vahdnajēgidls, tad izvirdumi vienmēr ir saistīti ar ledāja kušanu un tās izraisītiem plūdiem. Vairākkārt Grimsvehtna izvirdumi ir bijuši saistīti ar liela daudzuma vulkānisko pelnu izmešanu atmosfērā. 2004. gada izvirdums izraisīja aviosatiksmes problēmas ne vien Islandē (uz vairākām nedēļām tika slēgtas valsts lidostas), bet arī maršrutos pāri Atlantijas okeānam.

2011. gada 21. maijā sākās jauns vulkāna izvirdums, kas radīja vairāk kā  augstu dūmu un vulkānisko pelnu mākoni, kas izplatījās arī ārpus Islandes, sasniedzot Britu salas un kontinentālo Eiropu. Tā dēļ tika slēgtas lidostas Islandē, bet dažas dienas vēlāk arī atcelti vairāki simti avioreisu Eiropas ziemeļrietumos; kopumā vairākās valstīs tika atcelti 900 reisu. 25. maijā zema blīvuma pelnu mākonis sasniedza arī Latviju. Grimsvetna pelni tomēr neizraisīja plašāku aviosatiksmes paralīzi Eiropā, kā tas notika 2010. gada pavasarī, kad izvirda cits Islandes vulkāns — Eijafjadlajegidls. Lai arī Grimsvehtna izvirdums bija ievērojami spēcīgāks, tā pelnus veidojošās daļiņas bija smagākas un ātrāk nosēdās. 25. maijā vulkāna izvirdums beidzās.

## Atsauces

## Ārējās saites
Ķīve

**Ķīve** () ir Vilces labā krasta pieteka Latvijā (Jelgavas novadā) un Lietuvā (Šauļu apriņķī). Sākas kā novadgrāvis Didmišķa (*Didmiškis*) mežā dienvidos no Skaistģires. Tek pa Zemgales līdzenumu ziemeļaustrumu virzienā. Upes gultne regulēta, pie pašās ietekas izbūvēta ūdenskrātuve (Upmaļu dīķis). Ietek Vilcē dienvidos no Vilces ciema. Lielākās pietekas ir Lanka (labā), Žirnupe, Trumpe (kreisās; visas Lietuvā). Lielākās apdzīvotās vietas krastos ir Lankaiči (Lietuvā) un Kalnrozes (Latvijā).
 
## Atsauces
Born This Way

***Born This Way*** ir amerikāņu dziedātājas *[[Lady Gaga]]* otrais studijas albums. Tas tika izdots  sadarbībā ar ierakstu kompāniju *[[Interscope Records]]*.

## Dziesmu saraksts

### Īpašais izdevums

## Atsauces

## Ārējās saites
* *[http://www.metacritic.com/music/born-this-way/critic-reviews Metacritic]*
Moldovas administratīvais iedalījums

[250px|thumbnail|[Moldovas novietojums]]
**[[Moldova]]s administratīvo iedalījumu** veido **32 rajoni** (), **1 autonomā teritorija** (), **1 vienotā teritorija** () un **3 pašvaldības** ().

## Administratīvo līmeņu shēma

## Pirmā līmeņa administratīvais iedalījums

### Pašvaldības

### Vienotā teritorija

### Autonomā teritorija

### Rajoni

## Atsauces
Loceklis (anatomija)

**Loceklis** jeb **ekstremitāte** (no  — 'robeža, gals') anatomijā ir ķermeņa ārējā daļa vai dabīgs tā pagarinājums, kas izvirzās ārā no organisma ķermeņa, piemēram, mugurkaulnieka roka vai aste. Pie locekļiem tiek pieskaitīti kukaiņu taustekļi, mutes daļas (apakšžoklis, augšžoklis), spārni, žaunas, kājas, dzimumorgāni, aste un citas homoloģiskas no ķermeņa segmenta izvirzītas daļas.
ReCAPTCHA

thumb|ReCaptcha logo

**reCAPTCHA** ir sistēma, ko sākotnēji izstrādāja Kārnegī Melona universitātē un kura izmanto CAPTCHA tehnoloģiju, lai palīdzētu digitalizēt grāmatu tekstu, pie reizes aizsargājot tīmekļa vietnes no botiem, kuri mēģina piekļūt ierobežotas pieejas sadaļām. 2009. gada 16. septembrī Google iegādājās reCAPTCHA. reCAPTCHA šobrīd nodarbojas ar *[[The New York Times]]* arhīvu digitalizāciju. Šobrīd ir pabeigti 20 gadi no *The New York Times* arhīva un pārējo gadu pabeigšana bija plānota līdz 2010. gada beigām.

reCAPTCHA savām sadarbības lapām piedāvā vārdu attēlus, kurus nav spējusi atpazīt rakstzīmju optiskās atpazīšanas (OCR) programmatūra. Partneru lapas, kuras parasti nav saistītas ar grāmatu digitalizācijas projektu, parāda šos attēlus cilvēkiem ar mērķi atpazīt tos kā CAPTCHA vārdus kā daļu no savām ierastajām pārbaudes procedūrām. pēc tam rezultāti tiek atgriezti reCAPTCHA servisam, kurš nosūta rezultātus digitalizācijas projektiem.

Tiek ziņots, ka sistēma dienā parāda vairāk kā 100 miljonus CAPTCHA attēlu, un tās izmantotāju vidū ir tādas populāras vietnes kā *[[Facebook]]*, *[[TicketMaster]]*, *[[Twitter]]*, *[[4chan]]*, *[[CNN|CNN.com]]* un *[[StumbleUpon]]*. Sludinājumu portāls *[[Craigslist]]* to sāka izmantot 2008. gada jūnijā.

## Darbība
thumb|290px|Piemērs no reCAPTCHA darbības 2007. gadā, satur vārdus ''following finding''. Viļņojums un horizontālā svītra ir pievienota, lai sarežģītu CAPTCHA atpazīšanu ar datorprogrammu
Skanētais teksts tiek analizēts ar divām dažādām rakstzīmju optiskās atpazīšanas programmām. gadījumos, kad programmas atgriež dažādus rezultātus, šaubīgais vārds tiek pārveidots par CAPTCHA. Vārds tiek atrādīts kopā ar kontroles vārdu, kura atšifrējums jau ir zināms. Sistēma pieņem, ka, ja cilvēks pareizi ievada kontroles vārdu, šaubīgais vārds arī būs pareizs. Identifikāciju, ko devusi katra datorprogramma saņem svaru 0,5 punktu vērtībā, bet katra cilvēka interpretācija saņem pilnu punktu. Tiklīdz kāda identifikācija saņem 2,5 punktus, vārds tiek uzskatīts par atpazītu. Vārdi, kurus cilvēki regulāri atpazīst kā vienu vārdu, tiek atkārtoti izmantoti kā kontroles vārdi.

## Atsauces

## Ārējās saites
* reCAPTCHA projekts
* ReCAPTCHA: The job you didn't even know you had Divu lappušu raksts žurnālā *[[The Walrus]]*
Ēre

**Ēre** vai **Ērē** () ir sala Baltijas jūrā Dānijas dienvidos. Izvietojusies pie Mazā Belta dienvidu ieejas. Salā ir divas pilsētiņas un 40 ciemi. Salas karogs pēc krāsām ir līdzīgs Lietuvas karogam.

## Ārējās saites

## Galerija

Image:Flag of Ærø.jpg|Ēres karogs
Image:Nord for Bregninge.jpg|Ēres ainava
Image:Ommel-hus.jpg|Māja Omelā
Image:Vester Mølle.jpg|Dzirnavas Sebī
Bad

***Bad*** ir septītais amerikāņu mūziķa Maikla Džeksona studijas albums. Albumu 1987. gada 31. augustā izdeva Epic/CBS Records, vairāk nekā piecus gadus pēc Džeksona pēdējā albuma, Thriller, kurš kļuva par pasaulē pārdotāko albumu.. Bad pārdeva 30 miljonos kopiju visā pasaulē, 8 miljoni no tiem tika pasūtīti ASV, un to uzskata par vienu no vispārdotākajiem albumiem. Bad ir vienīgais albums, kura pieci singli ir ierindojušies Billboard Hot 100. Tāpat kā Džeksona iepriekšējo muzikālo materiālu, albums sastāv no R&B, popa un roka.

## Rakstīšana
*[[Bad (dziesma)|Bad]]* bija paredzēts kā duets starp Džeksonu un mūziķi Prinsu. Citi mākslinieki bija paredzēti — Vitnija Hjūstone, Areta Frenklina un Bārbra Streisande; neviena no šīm sadarbībām nenotika. Dziesmas vārdi attiecas uz romanci un paranoju; paranoja bija bieža tēma priekš Džeksona, ko viņš ir izmantojis iepriekšējos albumos. *[[AllMusic]]* piebilda, ka *Bad* ievirzīja Džeksonu "dziļāk smagajā rokā, dziļāk *[[adult contemporary]]*, dziļāk smagajā deju mūzikā — būtībā ņemot katru daļu no *[[Thriller]]* galējībā, palielinot nevainojamas mūzikas koeficientu.

## Dziesmu saraksts
Hugo Balls

**Hugo Balls** (; dzimis , miris ) bija vācu rakstnieks, viens no galvenajiem dadaisma māksliniekiem un ideologiem.

1916. gadā Balls izveidoja dadaisma manifestu, kas bija politisks paziņojums par tā brīža kritisko sabiedrības stāvokli un kurā Balls izteica nepatiku pret dažāda veida filosofiem pagātnē, kas uzskatīja, ka pasaulē eksistē kāda viena, neapstrīdama patiesība.

## Tulkojumi latviešu valodā
* "Manifests I dadas vakaram Cīrihē 1916. gadā"; dzejoļi "Gadji beri bimba" un "Karavāna". *Annai Blūmai: vācu dadaistu dzejas izlase.* Sast. un atdz. Jana Vērdiņa. Rīga: Enigma, 1997, 10.-11., 45.-47. lpp.
* Dzejolis "kaķi un pāvi". Atdz. Kārlis Vērdiņš. *Žoklis*, Nr. 1, 2017, 57. lpp. 
* "Manifests dadaistu pirmajam vakaram". Tulk. Māra Poļakova. *Manifesti: no futūrisma līdz mūsdienām.* Sast. Artis Ostups. Rīga: Neputns, 2021, 123.-125. lpp. 
* *Bēgšana ārpus laika*. Tulk. Linda Gediņa. Rīga: Bolderāja, 2022.

## Ārējās saites

 
* Balla biogrāfija portālā ''satori.lv'' 
** 1. Hugo Balls: Dadas Vakara atklāšanas manifests
Tristans Carā

**Tristans Carā** (; dzimis **Samuels Rosenstoks** vai **Samijs Rosenstoks**, zināms arī kā ***S. Samyro***; dzimis , miris ) bija rumāņu / franču dzejnieks, esejists un performances mākslinieks. Viņš nodarbojās arī ar žurnālistiku, dramaturģiju, mākslas kritiku, mūzikas komponēšanu un filmu režiju.

Carā vislabāk ir zināms kā viens no dadaisma izveidotājiem un galvenajiem pārstāvjiem. Atšķirībā no Hugo Balla mērenās pieejas dadaisma mākslai, Carā darbi attēloja šī mākslas virziena nihilistisko pusi.

## Ārējās saites
Kreuna

**Kreuna** () ir upe Augšdaugavas novada rietumos un Panevēžas apriņķī Lietuvā. Iztek ziemeļaustrumos no Subates un kopā ar pietekām ir vienīgā Nemunas baseina upe Latvijā. Sākas Augšzemes augstienē dziļā ielejā (subglaciālajā iegultnē), kur tek cauri diviem nelieliem ezeriņiem (Baltišku un Apsānu ezeriem). Latvijas teritorijā uzņem no labā krasta pa Dzirnavupīti Lielā Subates ezera ūdeņus, no kreisā krasta — Pļentauku upes un Prodes ūdeņus. 570 m garumā līdz Prodes ietekai ir Latvijas un Lietuvas robežupe. Lietuvas teritorijā šķērso Krauneļa ezeru; lielākās pietekas ir Kraunēnu upele (kreisā) un Bačupe (labā), kā arī uzņem Naša un Obeļu ezera ūdeņus. Ietek Sartu ezera ziemeļrietumu galā. Lielākās apdzīvotās vietas krastos ir Obeļi, Pakrauņi un Kraunas Lietuvā.
 
## Atsauces
Orlovs

**Orlovs** (, no *орёл* — 'ērglis'; sieviešu dzimtē Orlova (*Орло́ва*)) ir krievu cilmes uzvārds. Cilvēki ar šo uzvārdu:

* Alekss Orlovs (1964), krievu rakstnieks;
* Dmitrijs Orlovs (1991), krievu hokejists;
* Jakovs Orlovs, Latvijas aktieris, plašāk pazīstams kā Jakovs Rafaļsons;
* Nikolajs Orlovs,  krievu cīkstonis; 
* Oļegs Orlovs, Krievijas cilvēktiesību centra "Memoriāls" vadītājs;
* Oskars Orlovs, latgaliešu dzejnieks;
* Vitālijs Orlovs (1964), Latvijas politiķis;
* Vladimirs Orlovs (1869—1927) — Krievijas Impērijas ķeizara Nikolaja II padomnieks un militārā kabineta vadītājs (1906 — 1915).
Hanss Arps

**Hanss Arps** jeb **Žans Arps** (, ; dzimis , miris ) bija vācu/franču tēlnieks, gleznotājs un dzejnieks.

Arps bija viens no dadaisma mākslas kustības radītājiem. 1920. gadā kopā ar Maksu Ernstu un sociālo aktīvistu Alfredu Grīnvaldu izveidoja Ķelnes dadaisma grupu. 1925. gadā Arps arī piedalījās pirmajā sirreālistu grupas darbu izstādē Parīzē.

## Ārējās saites
* Biogrāfija  
* Arpa muzejs
Hanters

**Hanters** var būt:

* Brendons Hanters (*Brandon Hunter*; 1980) — amerikāņu basketbolists;
* Normans Hanters (*Norman Hunter*; 1943―2020) ― angļu futbolists un futbola treneris;
* Hanters Baidens (*Robert Hunter Biden*; 1970) — amerikāņu jurists;
* Hanters Šinkaruks (*Hunter Shinkaruk*; 1994) ― kanādas hokejists.
Bojans Bakičs

**Bojans Bakičs** (; *Bojan Bakić*; dzimis  Titogradā, Dienvidslāvijā) ir profesionāls melnkalniešu basketbolists, spēlē uzbrūkoša aizsarga pozīcijā. Pašlaik (2012) ir bez kluba.

B. Bakičs Podgoricas "Budućnost" sastāvā vairākkārt ir izcīnījis Serbijas un Melnkalnes čempiona titulus. Tāpat 2008. gadā izcīnīja Melnkalnes kausu. Trīs sezonas spēlējis Eirolīgā. 2005. gadā triumfēja Adrijas līgas turnīrā kopā ar "Budućnost".

2010.—2011. gada sezonas otrajā pusē spēlēja Latvijas klubā Rīgas VEF, kā sastāvā izcīnīja LBL čempiona titulu. Pēc sezonas viņš pievienojās BK Ventspils, ko pameta pirms 2012. gada sākuma.

Dienvidslāvijas jaunatnes izlašu sastāvā izcīnījis zelta medaļu 1999. gada Eiropas čempionātā kadetiem un 2000. gadā Pasaules čempionātā junioriem.

## Atsauces

## Ārējās saites
* Adrijas līgas profils 
* Eurobasket profils 
* Eirolīgas profils
2010.—2011. gada Itālijas futbola čempionāta A sērijas sezona

**2010.—2011. gada Itālijas futbola čempionāta A sērijas sezona** bija 79. *[[Itālijas futbola čempionāta A sērija|Serie A]]* sezona. Tā sākās  un noslēdzās .

Par 79. *Serie A* sezonas čempioniem kļuva *[[AC Milan|Milan]]* futbolisti, kas līgas čempionu titulu izcīnīja 18. reizi kluba vēsturē.

## Turnīra tabula

## Līgas rezultatīvākie spēlētāji

## Atsauces

## Ārējās saites
* Oficiālā mājaslapa
Arp (nozīmju atdalīšana)

**Arp** var būt:

* ARP — tīkla slāņa protokols;
* ARP (*Autoradiopuhelin*) — Somijas radiotelefonu tīkls;

## Skatīt arī
* Hanss Arps (*Hans Arp*; 1886 ― 1966) — vācu/franču tēlnieks, gleznotājs un dzejnieks.
Brendons Hanters

**Brendons Hanters** (; dzimis  Sinsinati, Ohaio štatā, ASV, miris  Orlando, Floridā) bija amerikāņu basketbolists, spēlēja spēka uzbrucēja pozīcijā. Vairākas sezonas aizvadījis Nacionālajā basketbola asociācijā (NBA), bet pēc tam spēlējis Eiropas klubos, tostarp BK Ventspils. Vērtējot pēc aizvadīto spēļu skaita un snieguma tajās, B. Hanters ir līdz šim NBA sevi vislabāk apliecinājušais spēlētājs, kurš pēc karjeras NBA spēlējis Latvijas klubā.

## Karjera
B. Hanters aizvadīja lielisku koledžu basketbola karjeru Ohaio Universitātē. Pēdējā sezonā viņā bija NCAA labākais atlēkušo bumbu vācējs, sezonu beidzot ar vidēji gūtiem 21,5 punktiem, 12,6 atlēkušajām bumbām un 1,2 blokiem vidēji spēlē. Sezonā viņš sasniedza ekskluzīvo summu 2000 punktu un 1000 atlēkušās bumbas (2003. gadā to spēja vēl arī Niks Kolisons un Deivids Vests).

2003. gada NBA draftā viņu izraudzījās Bostonas "Celtics" ar kopējo 56. kārtas numuru, šajā un nākamajā sezonā B. Hanters spēlēja NBA. "Celtics" viņš nospēlēja 36 spēles, gūstot vidēji 3,5 punktus un 3,3 atlēkušās bumbas debijas sezonā NBA. 2004. gada jūnijā viņu NBA paplašināšanās draftā starp komandu neaizsargātajiem spēlētājiem izraudzījās Šarlotas "Bobcats", bet, šajā komandā nespēlējis, B. Hanters novembrī tika aizmainīts uz Orlando "Magic" pret Kītu Bogansu. "Magic" sastāvā viņš piedalījās 31 spēlē, vidēji sezonā gūstot 3,1 punktu un 2,2 atlēkušās bumbas spēlē. Pirms 2005.—2006. gada sezonas B. Hanters pievienojās Milvoki "Bucks", taču laukumā tās sastāvā nedevās, tāpat pirms nākamās sezonas iekļauts Klīvlendas "Cavaliers" sastāvā viņš tomēr tika atbrīvots pirmssezonas pārbaudes spēļu laikā.

Pēc 2005.—2006. gada sezonas, kuras laikā B. Hanteram neizdevās iegūt vietu NBA klubu sastāvā, viņš pārcēlās uz Eiropu, kur šajā un nākamajās sezonās spēlēja pārsvarā Itālijas, bet arī Grieķijas, Turcijas un Izraēlas klubos.

2011. gada martā B. Hanters noslēdza līgumu ar Latvijas Basketbola līgas klubu BK Ventspils. Tā sastāvā izcīnīja Latvijas čempionāta sudraba medaļas. Vērtējot pēc aizvadīto spēļu skaita un snieguma tajās, B. Hanters ir līdz šim NBA sevi vislabāk apliecinājušais spēlētājs, kurš pēc karjeras NBA spēlējis Latvijas klubā.

Pēc sezonas pārgāja uz Vācijas Bundeslīgas klubu Baireitas BBC. Profesionālā basketbola karjeru noslēdza 2013. gadā.

## Atsauces

## Ārējās saites
Benetice

**Benetice** () ir mazs ciemats netālu no Svetlas pilsētas, Visočinas reģionā, Čehijā. Ciemats atrodas 555 metrus virs jūras līmeņa, Čehijas-Morāvijas augstienē. 2007. gadā tajā dzīvoja 37 cilvēki, bet 20. gadsimta sākumā tur dzīvoja vairāk nekā 120 cilvēku, jo tur atradās stikla rūpnīca. Beneticē vēl joprojām ir sastopami vietvārdi, kas saistīti ar stiklu.
Jaunogre (stacija)

**Jaunogre** ir dzelzceļa pieturas punkts, kas atrodas Ogres pilsētas ziemeļrietumu daļā (Jaunogrē). Starp peroniem šeit atrodas arī pārbrauktuve (peroni nav izvietoti viens otram pretī). Daļa pieturas punkta (Rīgas virziena perons un pieturas ēka) atrodas vēl Ogres stacijas teritorijā (Ogres stacijas robeža ir uz Aizkraukles virziena perona pie pārbrauktuves). Blakus Aizkraukles virziena peronam atrodas Ogres stacijas pievedceļš uz Ogres Trikotāžas kombinātu. Pieturas punktā biļešu kase ir slēgta.

## Vēsture
Pieturas punkts Ogre II atvērts . Jaunā pieturas punkta nojumi pēc arhitekta Vladimira Šervinska projekta izbūvēja Mālukalna (Jaunogres) labierīcības biedrība, vēlāk biedrība uzstādīja balti lakotus solus, izbūvēja verandu un ierīkoja pieturas punktam apgaismojumu.  pieturas punkts pārdēvēts par Jaunogri. Pieaugot pasažieru skaitam 1938. gadā veco nojumi nojauca un 1939. gadā nojumes vietā izbūvēja lielāku koka ēku, kas 1957. gadā, atjaunojot līnijas otro ceļu, nojaukta un 1959. gadā aizstāta ar mūra ēku.

## Attēlu galerija

Attēls:Ogre-darzinji 009.JPG|Jaunogres pietura 2011. gadā
File:Sliežu ceļi Jaunogrē.jpg|Sliežu ceļi Krustpils virzienā
File:Sliežu ceļi Jaunogrē 2.jpg|Sliežu ceļi Rīgas virzienā
Attēls:Jaunogres dz. pietura 1.jpg|Jaunogres dz. pietura
Attēls:Jaunogres dz. pietura 2.jpg|Jaunogres dz. pietura
Attēls:Jaunogres dz. pietura 3.jpg|Jaunogres dz. pietura


## Atsauces

## Ārējās saites
* Līnijas vēsture 
* Vilcienu kustības saraksta meklētājs
Grieķijas administratīvais iedalījums

[250px|thumbnail|[Grieķijas perifērijas pēc 2010. gada Kalikrāta reformas.]]
**[[Grieķija]]s administratīvo iedalījumu** veido **7 decentralizētās pārvaldes**, kuras sīkāk veido **13 perifērijas** vai **74 reģionālās vienības**. Grieķijas teritorijā atrodas arī **1 autonoma klostervalsts**. Perifērijas sīkāk iedalās **325 municipalitātēs** ().

## Administratīvo līmeņu shēma

## Pirmā līmeņa administratīvais iedalījums

### Autonoma klostervalsts

### Decentralizētās pārvaldes

## Otrā līmeņa administratīvais iedalījums

### Perifērijas

## Atsauces
Gruzijas administratīvais iedalījums

[250px|thumbnail|[Gruzijas novietojums]]
**[[Gruzija]]s administratīvo iedalījumu veido** **9 mhares** (reģioni) (gruzīnu: მხარე), **2 autonomās republikas** un galvaspilsēta — **[[Tbilisi]]**. Reģioni un autonomās republikas sikāk iedalās **12 pašpārvaldes pilsētās** un **76 pašvaldībās**.

## Administratīvo līmeņu shēma

## Pirmā līmeņa administratīvais iedalījums

### Galvaspilsēta

### Autonomās republikas

### Mhares

## Atsauces
Robērs Piress

**Robērs Emanuels Piress** (; dzimis  Reimsā) ir bijušais Francijas futbolists. Vislabāk viņš pazīstams pēc savak karjeras posma *[[Arsenal FC|Arsenal]]* rindās, ar ko viņš ieguva trīs FA kausus un divus Premjerlīgas titulus, ieskaitot 2003./2004. gada bezzaudējumu sezonu. No 1996. līdz 2004. gadam spēlējis arī Francijas izlasē, aizvadot 79 spēles, kā arī kopā ar komandu uzvarot 1998. gada Pasaules kausā un 2000. gada Eiropas čempionātā.

2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.

Piress lielāko karjeras daļu ir spēlējis kreisā pussarga pozīcijā, bet var spēlēt visās pussargu pozīcijās, kā arī kā uzbrūkošais pussargs.

## Sasniegumi
**Metz**

* Coupe de la Ligue: 1995–96

**Arsenal**

* Anglijas Premjerlīga: 2001–02, 2003–04
* FA kauss: 2002–03, 2004–05

**Francija**

* FIFA Pasaules kauss: 1998
* Eiropas čempionāts futbolā: 2000
* FIFA Konfederāciju kauss: 2001, 2003

**Individuālie sasniegumi**

* Francijas 1. divīzijas gada labākais jaunais spēlētājs: 1995–96
* FIFA 100

## Atsauces

## Ārējās saites
Kārlis Seržants (politiķis)

**Kārlis Seržants** (dzimis ) ir Latvijas žurnālists un politiķis. Pārstāv Latvijas Zaļo partiju un "Apvienoto sarakstu". Bijis vairāku Saeimas sasaukumu deputāts no Zaļo un Zemnieku savienības.

## Dzīvesgājums
Dzimis 1959. gadā Rīgā. Mācījās Aizupes meža tehnikumā (1975-1979), kuru pabeidza meža meistara-tehniķa specialitātē. Augstāko izglītību ieguva Latvijas Valsts universitātes Vēstures un filozofijas fakultātē (1982-1988). Strādāja par vēstures skolotāju (1986–1990).

Pēc Latvijas neatkarības atjaunošanas darbojās laikrakstos "Nedēļa Tev", "Diena" un vadīja kriminālnodaļu laikrakstā "Rīgas Balss" (1991–2000). Strādāja Latvijas Televīzijas ziņu dienestā (2000–2003). No 2003. līdz 2007. gadam ieņēma dažādus amatus (preses sekretārs, galvenais inspektors, priekšnieka palīgs) Tieslietu ministrijas Ieslodzījuma vietu pārvaldē. No 2006. līdz 2011. gadam vadīja LNT raidījumu "Degpunktā".

## Politiskā darbība
2010. gada rudenī K. Seržantu ievēlēja 10. Saeimā no Zaļo un Zemnieku savienības saraksta. Tāpat vēlētāju atbalstu guva arī ārkārtas Saeimas vēlēšanās, bija Aizsardzības, iekšlietu un korupcijas novēršanas komisijas sekretārs.
2014. gada Eiropas Parlamenta vēlēšanās kandidēja no ZZS saraksta, taču netika ievēlēts.

Pēc kādas intervijas 2016. gada martā K. Seržantu apvainoja antisemītismā.

2018. gada rudenī nesekmīgi kandidēja 13. Saeimas vēlēšanās no Zaļo un Zemnieku savienības.

2019. gada beigās K. Seržants izvirzīja savu kandidatūru uz Nacionālās elektronisko plašsaziņas līdzekļu padomes locekļa amatu, apturot darbību Latvijas Zaļajā partijā, taču Saeimas komisija viņu virzīšanu amatā neatbalstīja.

2022. gada nogalē K. Seržants kļuva par 14. Saeimas deputāta Edgara Putras palīgu. Kandidēja 2025. gada Rīgas domes vēlēšanās no apvienības "Apvienotais saraksts", bet netika ievēlēts.

## Atsauces
Rītiņš

**Rītiņš** (sieviešu dzimtē Rītiņa) ir latviešu cilmes uzvārds, kas radies no vārda „rīts” pamazināmās formas. Cilvēki ar šo uzvārdu:

* Indriķis Rītiņš (1872—1961), pedagogs, Tautas padomes loceklis;
* Juris Rītiņš (1952—2010), jurists un politiķis;
* Mārtiņš Rītiņš (1949—2022), pavārs un uzņēmējs.
Indijas Grand Prix

**Indijas ''Grand Prix*** ir sacīkšu posms [[Formula 1]] kalendārā kopš . gada. Pirmā sacīkste notika . gada sezonā kā 17. no 19 posmiem 30. oktobrī. Gan [[2011. gada Indijas Grand Prix|pirmajā sacīkstē]], gan nākamajā, [[2012. gada Indijas Grand Prix|2012. gada sacīkstē]] uzvaru guva *Red Bull* pilots [[Sebastiāns Fetels]].

== Uzvarētāji ==
=== Vairākkārtējie uzvarētāji (piloti) ===



=== Vairākkārtējie uzvarētāji (komandas) ===



=== Saraksts ===
Minēti tikai uzvarētāji tajos *Grand Prix'', kas aizvadīti F1 sezonu ietvaros.

## Skatīt arī
* F1 Grand Prix saraksts

## Atsauces
Kumpota

**Kumpota** () ir Laucesas labā krasta pieteka Augšdaugavas novadā un Lietuvas Utenas apriņķī. Sākas mežainā apvidū austrumos no Kirklišķiem Turmantas seņūnijā. Tek ziemeļu virzienā līdz Latvijas robežai, kur pagriežas uz austrumiem. Augšteces nosaukums līdz Mazajam Kumpotim ir **Vilenka**. 5 km garumā no Grendzes līdz Lielajam Kumpotim Kumpota ir Latvijas un Lietuvas robežupe. Pēc Lielā Kumpota pagriežas ziemeļu virzienā, kur lejpus Birķeneļiem ietek Laucesā. Upes augštece un vidustece līdz Kurcumam regulēta, iztaisnota. Lejpus Kurcuma tek pa izteiktu ieleju (kritums līdz 3 m/km). Šķērso vairākus ezerus: Saloču ezers (Lietuvā), Grendzes ezers, Mazais Kumpotis, Lielais Kumpotis (uz robežas), Zemgales ezers. Lielākās pietekas ir Skirna, Straumene (labās), Priduleja (kreisā). Lielākās apdzīvotās vietas krastos ir Grendze un Zemgale.
 
## Atsauces
Cēzara Pils Grand Prix

**Cēzara Pils ''Grand Prix*** bija [[Nissan]] kompānijas sponsorētas sacīkstes, kuras notika . un . gadā [[Amerikas Savienotās Valstis|ASV]] [[Nevada]]s štata [[Lasvegasa|Lasvegasā]] — luksusviesnīcas "[[Cēzara pils]]" autostāvvietā izveidotā pagaidu trasē. Mazās skatītāju intereses dēļ *Grand Prix'' notika tikai divas reizes.

## Uzvarētāji

## Skatīt arī
* F1 Grand Prix saraksts

## Ārējās saites
* 1982 Las Vegas Grand Prix  
* 1982 United States Las Vegas Grand Prix qualifying results
Izvarošana

**Izvarošana** ir seksuālās vardarbības forma, kas visbiežāk iekļauj dzimumaktu un ir izdarīta pret otras personas gribu vai bez otras personas piekrišanas. Izvarošana var tikt izdarīta dažādos veidos: pielietojot fizisku spēku, ar draudu palīdzību vai pret cilvēku, kas nav pie apziņas vai nav patstāvīgi spriestpējīgs. Izvarošana tiek uzskatīta par nepieņemamu rīcību un lielākajā daļā pasaules ir noziegums.

Pēc 1999. gada ASV datiem visbiežāk par izvarošanas upuriem kļūst sievietes (91% gadījumu), bet izvarotājs visbiežāk ir vīrietis (99% gadījumu). Gandrīz vienmēr izvarotājs ir bijis pirms tam pazīstams ar savu upuri. Izvarošanai var būt dažādi motīvi: seksuālo tieksmju apmierināšana, varas izrādīšana, vēlme otru cilvēku pazemot utt.

Persona, kas veic izvarošanu, tiek saukta par **izvarotāju**.

## Atsauces
Ilona Jurševska

**Ilona Jurševska** (dzimusi  Līvānos) ir latviešu politiķe, bijusi labklājības ministre un 11. Saeimas deputāte. Pārstāv partiju Latvijas Zemnieku savienība un Zaļo un Zemnieku savienību.

## Biogrāfija

### Izglītība
No 1977. līdz 1985. gadam I. Jurševska mācījās Līvānu 1. vidusskolā. Pēc tam mācījusies Rīgas Pedagoģiskajā skolā, kur 1989. gadā ieguvusi sākumskolas skolotājas izglītību. No 1990. līdz 1996. gadam studējusi Liepājas Pedagoģiskajā augstskolā un ieguvusi pamatskolas skolotājas grādu, savukārt no 2005. līdz 2007. gadam studējusi Biznesa augstskolā "Turība", kur ieguvusi profesionālo maģistra grādu sabiedriskajās attiecībās.

### Darba pieredze
No 1998. līdz 2004. gadam I. Jurševska bija Kandavas novada domes kancelejas vadītāja, starptautiskās sadarbības koordinatore. No 2004. līdz 2008. gadam strādājusi Nodarbinātības valsts aģentūrā, vadījusi projektus, vēlāk — Sabiedrisko attiecību nodaļu un, visbeidzot, Nodarbinātības pakalpojumu un attīstības departamentu. 2008. gadā kļuvusi par Labklājības ministrijas Komunikācijas nodaļas vadītāju un amatā bijusi līdz 2010. gada novembrim, kad sākusi darbu valdībā.

## Politiskā darbība
I. Jurševska ir Latvijas Zemnieku savienības biedre. 2010. gadā kandidējusi 10. Saeimas vēlēšanās no Zaļo un Zemnieku savienības saraksta, taču nav ievēlēta.  Saeima apstiprināja Valda Dombrovska jauno valdību, kurā I. Jurševskai bija atvēlēts labklājības ministres portfelis.

2011. gadā notikušajās 11. Saeimas ārkārtas vēlēšanās viņa kandidēja, pārstāvot Zaļo un Zemnieku savienības sarakstu, palika pirmā "aiz svītras" Kurzemes vēlēšanu apgabalā, taču ieņēma vietu Saeimā līdz 2012. gada martam, kamēr bērna kopšanas atvaļinājumā atradās Dana Reizniece-Ozola. 2013. gada janvārī I. Jurševska atkal atgriezās Saeimas sastāvā, aizstājot D. Reiznieci-Ozolu līdz jūnija vidum.

2014. gada Eiropas Parlamenta vēlēšanās kandidēja no ZZS saraksta. Kopš 2014. gada I. Jurševska ir Sociālās integrācijas valsts aģentūras vadītāja.

## Privātā dzīve
I. Jurševska ir precējusies, audzina divas meitas.

2018. gada oktobrī KNAB administratīvi sodīja I. Jurševsku par meitas nodarbināšanu viņas vadītajā Sociālās integrācijas valsts aģentūrā, kas ir pretrunā likumā noteiktajam ierobežojumam, pildot valsts amatpersonas pienākumus, sagatavot vai izdot administratīvos aktus, kurās šī valsts amatpersona, tās radinieki vai darījumu partneri ir personiski vai mantiski ieinteresēti.

## Atsauces

## Ārējās saites

* CVK profils
*